Zazid
<s>Zazid - Sasseto (tal.) je naselje u sjevernoj Istri u sastavu općine Kopar (Primorska).</s>

<s>Geografija 
Selo je smješteno na jugu Ćićarijskog krasa na širokoj visoravni (kraško polja) koju okružuju brežuljci, kilometar iznad Istarske željeznice (Divača-Pula) i nedaleko od Zanigrada.</s><s>Poznato je planinarsko ishodište za više planinarskih staza na razne bliže i udaljenije vrhunce Ćićarije.</s><s>Selo je nekad bio okruženo zidinama, po kojima je i dobilo ima (poput Prezida u Gorskom kotaru na istočnoj granici sa Slovenijom).</s>

<s>Cesta do Zazida je kasno asfaltirana tako da se sva komunikacija za Kopar i Trst odvijala kolskim putom.</s>

<s>U selu je i velik izvor vode, na spoju vapnenca i fliša.</s><s>Jedan ponatji izvor »Pod strugo« nad željezničkom progom, gdje se voda ulijeva u rezervoar.</s>

<s>Povijest 
Selo se već u X. st. spominje pod imenom Xaxid ili Xaxa (venetski: zazid i zaza) i kao Villa dei sassi ( = kamenito selo), kasnije Sasseto.</s>

<s>Na ovom području su primjetni mnogi rovovi koje su Njemci gradili nakon okupacije Julijske krajine u novembru 1943. kako bi se obranili od partizanskih napada.</s><s>Na te teške trenutke podsjeća nas partizanski spomenik.</s>

<s>Privreda 
Selo je dugo živjelo od proizvodnje i danas visoko cijenjene i skupe rakije i ulja od brinje (smreke).</s><s>Od juna do septembra su se brale bobice i to posebnom tehnikom zbog oštrih iglica brinje.</s><s>Polagalo se platno oko stabla i udaralo palicama po grmu kako bi pale bobice.</s><s>Proces pećenja rakije je bio dugotrajan, a za litru rakije trebalo je 10-15 kg plodova.</s><s>Alkohol ima 50-60 gradi i snažnu aromu.</s><s>Danas se to piće proizvodi samo iz hobija.</s>

<s>U prošlosti su seljani prodavali drva u Kopru i Trstu, kao i sijeno u plodnijim dijelovima Istre, a poljoprivredom su se bavili samo za vlastite potrebe.</s>

<s>Stanovništvo 
Stanovništvo se je počelo vidno smanjivati nakon 1945. tako da danas ima trostruko manje stanovnika (prema podacima Statističkog ureda RS u 2020. u selu je živjelo 76 stanovnika).</s><s>U prošlosti su sve kuće bile naseljene, a podatak da je tu bilo čak 7 gostionica dovoljno govori..</s>

<s>Znamenitosti</s>

<s>Stare kuće u Zazidu su bile građene u karakterističnom istarsko-kraškom arhitektonskom stilu s portonima i baladurima, jedna do druge, formirale su seosku ulicu.
 u selu se nalazi crkva sv. Martina na kojoj je uklesana 1697. g., a nije poznato da li je to godina obnove ili nove izgradnje, ali obzirom da se zna da selo postoji od X. st. vjerojatnija je rekonstrukcija starije crkve.</s><s>Zadnja obnova crkve bila je 2014.g.
 Seoski praznik događa se u prvoj nedjelji u septembru na dan kada je nekad bio seoski sajam.</s><s>Danes seljani na taj dan priređuju 'šagru' i nogometni turnir.</s>

<s>Istra
Naselja</s>

